**МОТИВИ**

**по чл.231, ал.5 от Закона за обществените поръчки**

Съгласно чл.231, ал.1 ЗОП възложителите са длъжни да прилагат стандартизираните изисквания и документи по чл.229, ал.1, т.4 ЗОП. Със Заповед № ЗМФ-1365 от 29.12.2016г. Министърът на финансите е одобрил стандартизирани проекти на договори и специализирани клаузи към договори и в частност стандартизиран проект на договор за услуги – Приложение №5.

Изключение от това правило е допустимо, като възложителите могат да не прилагат цитираната разпоредба, когато това произтича от естеството на поръчката, но са длъжни да посочат писмени мотиви, които се прилагат към досието по чл.121 ЗОП.

Приложеният към документацията за участие проект на договор е съобразен максимално и доколкото позволява спецификата на предмета на обществената поръчка, със стандартизирания проект на договор за услуги – Приложение № 5, одобрен със Заповед №ЗМФ-1365 от 29.12.2016г.

Въпреки това цялостно и пълно съответствие не е възможно, поради което и на основание чл. 231, ал. 2 от ЗОП се излагат следните мотиви:

Предмет на настоящата обществена поръчка е **„Предоставяне на универсални и неуниверсални пощенски услугиза нуждите на Софийски районен съд“.**

Договорът, който предстои да бъде сключен, предвид спецификата на предоставяните услуги, се отличава с някои особености, които са несъвместими със стандартизираните клаузи на проекта на договор, одобрен със Заповед №ЗМФ-1365 от 29.12.2016г. на министъра на финансите.

Правната уредба на предоставянето на универсални и неуниверсални услуги е обвързано с изискванията на Граждансия процесуален кодекс, където са регламентирани основните положения, свързани с предоставянето на посочените услуги.

Предвид изложеното, към договора е включено допълнително приложение, относно сроковете и начините на връчване на призовки, съдебни дела и друг вид съдебни книжа.

В проектa на договор е включена част за обработване и защита на личните данни, регламентираща правата и задълженията на страните в съответствие с принципите на защита на личните данни, заложени в Общия Регламент за защита на личните данни (ЕС) 2016/679 на Европейския парламент на Съвета и Закона за защита на личните данни.

В проекта на договор не са включени клаузите от стандартизирания образец, които са неприложими, както и са добавени допълнителни права и задължения за страните, с оглед спецификата на предмета на договора (което е допустимо).

Горепосоченото не изчерпва случаите на адаптиране на проекта на договор, но излага, наред с целта на възложителя да запази интересите си в най-голяма степен, основните съображения, поради които може да не е налице пълно съответствие с одобрения от Министъра на финансите стандартизиран проект на договор.